Ιπποκράτης Ιορδάνογλου

Ο Ιπποκράτης Ιορδάνογλου του Χρυσάφη (Εσκισεχίρ), 1909  - Λονδίνο, 16 Δεκεμβρίου 1977) ήταν Έλληνας δικηγόρος και πολιτικός, ο οποίος χρημάτισε βουλευτής και υπουργός. Από το 1963 ως το 1964 ήταν πρόεδρος του ΠΑΟΚ.

 Βιογραφικά στοιχεία 
Γεννήθηκε στο Εσκή Σεχίρ της Μικράς Ασίας και εγκαταστάθηκε στην Ελλάδα μετά τη Μικρασιατική Καταστροφή το 1922. Σπούδασε Νομικά στο Πανεπιστήμιο της Αθήνας και διορίστηκε δικηγόρος στη Θεσσαλονίκη το 1932.Δασικά Χρονικά, τόμοι 16-17, σελ. 359. Το 1946 και το 1949 εξελέγη μέλος του Συμβουλίου του Δικηγορικού Συλλόγου Θεσσαλονίκης.Ιστορικό , δικτυακός τόπος Δικηγορικού Συλλόγου Θεσσαλονίκης. Άσκησε το δικηγορικό λειτούργημα ως το 1974.

Εξελέγη βουλευτής με την ΕΡΕ στην εκλογική περιφέρεια Α΄ Θεσσαλονίκης για πρώτη φορά στις εκλογές του 1963 και επανεξελέγη το  1964. Ήταν υπουργός Εμπορίου στην κυβέρνηση του Παναγιώτη Κανελλόπουλου από τις 3 Απριλίου 1967 ως τις 21 Απριλίου του ίδιου χρόνου, οπότε η κυβέρνηση ανατράπηκε από τη χούντα. Μετά τη Μεταπολίτευση κέρδισε τις εκλογές του 1974 με τη Νέα Δημοκρατία και με 19.248 σταυρούς προτίμησης.Κοινοβουλευτική θητεία Ιππ. Ιορδάνογλου, ιστότοπος Βουλής των Ελλήνων, ανάκτηση 22-8-2014. Στην κυβέρνηση του Καραμανλή υπήρξε υπουργός Γεωργίας (21 Νοεμβρίου 1974 - 10 Σεπτεμβρίου 1976) και έπειτα Εσωτερικών (10 Σεπτεμβρίου 1976 - 21 Οκτωβρίου 1977).ΓΓ της Κυβέρνησης - Η σύνθεση και οι μεταβολές στην κυβερνητική δομή της κυβέρνησης Κ. Γ. Καραμανλή 1974, ανάκτηση 22-8-2014.

Στις εκλογές του 1977 δεν ήταν υποψήφιος, καθώς υπέφερε από προβλήματα υγείας.
Πέθανε από καρδιακή προσβολή, στο Λονδίνο, όπου νοσηλευόταν, το 1977, λίγο μετά την αποχώρησή του από την κυβέρνηση.Μακεδονία, Ο Ιορδάνογλου πέθανε το βράδυ στο Λονδίνο, φύλλο 17-12-1977, σελ. 1 Η σορός του μεταφέρθηκε αεροπορικώς από το Λονδίνο στη συμπρωτεύουσα. Κηδεύτηκε στις 21 Δεκεμβρίου 1977, με τιμές υπουργού εν ενεργεία και με δαπάνη του Δημοσίου από το ναό της Αγίας Σοφίας στη Θεσσαλονίκη.Μακεδονία, Κηδεύθηκε από την Αγία Σοφία ο Ιππ. Ιορδάνογλου με τιμές υπουργού εν ενεργεία και δημοσία δαπάνη, 22-12-1977, σελ. 11.

 Παραπομπές 

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Θεσσαλονίκης
Κατηγορία:Έλληνες υπουργοί Εμπορίου
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Γεωργίας
Κατηγορία:Έλληνες δικηγόροι του 20ού αιώνα
Κατηγορία:Έλληνες πρόεδροι αθλητικών συλλόγων
Κατηγορία:Μικρασιατικός Ελληνισμός
Κατηγορία:ΠΑΟΚ